Predkladacia správa

Bezpečnostná rada Slovenskej republiky schválila uznesením č.34 zo 6. júla 2004 Návrh Koncepcie rozvoja štátnych hmotných rezerv, vrátane jeho predloženia na rokovanie vlády Slovenskej republiky.

Návrh Koncepcie rozvoja štátnych hmotných rezerv bol postúpený na rokovanie vlády Slovenskej republiky listom č. 2004/04269-1 OKaKR dňa 10.8.2004. Predmetný materiál obsahoval okrem iného i návrh uznesenia vlády Slovenskej republiky. V rámci prípravy a kompletizácie materiálu došlo neúmyselne k zámene návrhu uznesenia vlády Slovenskej republiky, ktorý bol súčasťou materiálu prerokovaného v Bezpečnostnej rade Slovenskej republiky dňa 6. júla 2004 s návrhom, ktorého znenie bolo upravené v zmysle záverov z rokovania Bezpečnostnej rady Slovenskej republiky. Prepracovaný návrh uznesenia vlády Slovenskej republiky  je súčasťou tohto dodatku.